Colonna (regija u Rimu)
Colonna (akronim R. III.) je treći od 22 riona talijanskog glavnog grada Rima, koji leži na lijevoj obali rijeke Tibar, odmah do riona Trevi. Njegovo ime Colonna (prevedeno: stup) najvjerojatnije potječe od Stupa Marka Aurelija, koji se i danas koči u centru Piazza Colonna.

Historija 
Još od antike na terenu Colonne podignuti su brojni važni spomenici: Ara Pacis, Neptunova bazilika, Panteon i Stup Marka Aurelija.

Na sjeveru, odmah pored hrama Junone Lucine boginje porodiljstva, stajala je Ara Pacis najsnažniji i najznačajniji rimski spomenik. Još jedan važan spomenik, kojeg su drevni Rimljani zvali Senaculum, stajao je tamo gdje se danas nalazi crkva San Silvestro, a podigao ga je car Elagabal kako bi zadovoljio svoju majku Soemijas koja je htjela prostor na kom bi se tadašnje šik dame mogle producirati s novim nakitom, odjećom i frizurama.

Tokom srednjeg vijeka centralna zona Colonne oko Via del Corso bio je skromni stambeni kvart, on je značajno povećan krajem 16. vijeka za pontifikata papa Grgura XIII. i Siksta V. Colonna je u svom današnjem obliku službeno postala rimski rione 18. maja 1743., dekretom pape Benedikta XIV.

Znamenitosti 
 Palazzo Montecitorio
 Piazza Colonna
 Palazzo Chigi
 Stup Marka Aurelija

Izvori

Vanjske veze 

 Colonna 

Rajoni Rima